जयपुर. दूध, तेल, घी, मावा, प्रीपेयर्ड फूड, नॉन एल्कोहोलिक बैवरेज आदि खाद्य पदार्थ खाने वाले सचेत हो जाएं। दिनोंदिन मिलावट का ग्राफ बढ़ रहा है। इससे चिकित्सा विभाग के आमजन को गुणवत्ता से युक्त दवा व खाद्य पदार्थ उपलब्ध कराने के दावे फेल होते नजर आ रहे हैं।
मिलावट रोकने की मंशा को लेकर सरकार पर भी प्रश्नचिंह लग गया है। ये ही नहीं बीमार होने पर दवा नकली होने से अच्छी सेहत पर असर होता नजर नहीं आ रहा है। इस साल खाद्य पदार्थों के 8 हजार 299 नमूने लिए। इनमें से जांचे गए 7 हजार 232 में से 2 हजार 54 मिलावटी पाए गए है।
केन्द्र सरकार के स्वास्थ्य मंत्रालय के अतिरिक्त सचिव के.बी.अग्रवाल ने भी जयपुर की केन्द्रीय जन स्वास्थ्य परीक्षण प्रयोगशाला व ड्रग टेस्टिंग लैब का इसी माह निरीक्षण किया है। दवाओं के 4 हजार सैंपलों की पैंडिंग तथा खाद्य पदार्थों की जांच रिपोर्ट समय पर नहीं मिलने के मामले को गंभीर माना है।
284 अनसेफ नमूनों में से 77 जयपुर के
राज्य की छह लैब से मिली रिपोर्ट के आधार पर 284 सैंपल अनसेफ मिले हैं। जो मानव के स्वास्थ्य के लिए खतरनाक माने जाते हैं। इनमें से जयपुर के 77 नमूने शामिल हैं। अनसेफ में दूध, घी, मावा, तेल, वनस्पति, प्रीपेयर्ड फूड, नॉन एल्कोहोलिक बैवरेज आदि हैं।
713 में से 449 मामले विचाराधीन
इस साल फूड सेफ्टी के प्रस्तुत किए गए 713 में से 449 मामले विचाराधीन हैं। इनमें से 264 के निर्णय के आधार पर 42 लाख 86 हजार 200 रुपए की जुर्माना राशि वसूले हैं। जांच में मिसब्रांड (3 लाख रुपए तक), सबस्टेंडर्ड ( 5 लाख रुपए तक), मिसलीडिंग ( दस लाख रुपए तक) तथा जांच में अनसेफ मिलने पर एक से दस लाख रुपए तक जुर्माना एवं कैद का मिलावटियों के विरुद्व दंड का प्रावधान है।
इसलिए हो रहे हैं फेल
खाद्य पदार्थों में मिलावट : हैवी मेटल व पेस्टीसाइड की जांच सुविधा उपलब्ध नहीं, फुड ट्रिब्यूनल का गठन नहीं, फुड एनालिस्ट व एफएसओ की कमी, सैंपल ( मीट, फल एवं सब्जी) नहीं लेना, लैब (जयपुर, अजमेर, उदयपुर, जोधपुर, कोटा एवं अलवर) का अपग्रेडेशन नहीं होना, निरीक्षण व सैंपल लाने के लिए गाड़ियों का अभाव, वेबसाइट पर ऑनलाइन जांच रिपोर्ट नहीं, व्यापारियों को एक्ट की जानकारी नहीं एवं दोषियों को सजा नहीं जैसे कारणों के कारण मिलावट नहीं रुक पा रही है।
नकली दवा
सब स्टेंडर्ड दवाओं के बढ़ने के कारणों में जयपुर में एकमात्र ड्रग टेस्टिंग लैब, भवन निर्माण ( जोधपुर, बीकानेर एवं उदयपुर) के बाद शुरू नहीं, 44 औषधि नियंत्रण अधिकारियों की भर्ती नहीं होना, जयपुर की ड्रग टेस्टिंग लैब में महत्तवपूर्ण पद खाली (सहायक औषधि विश्लेषक 7, कनिष्ठ विश्लेषक के तीन एवं जेएसए के 16 पद), दवाओं के सैंपलों की एक साल से पैंडिग, जांच रिपोर्ट ऑनलाइन व रिकॉर्ड का डिजिटिलाइजेशन नहीं, मॉनिटरिंग की कमी।
एकमात्र ड्रग टेस्टिंग लैब से बढ़ रहे है सैंपल पैडिंग: चिकित्सा मंत्री
चिकित्सा मंत्री राजेन्द्र राठौड़ का कहना है कि खाद्य पदार्थों में मिलावट व नकली दवाओं को रोकने के लिए समय-समय पर अभियान चलाया जाता है। एकमात्र ड्रग टेस्टिंग लैब के कारण सैंपल जांच का ग्राफ बढ़ रहा है। तीन और नई लैब शुरू होने के बाद पेन्डेन्सी कम हो जाएगी। डीसीओ , एफएसओ , फूड एनालिस्ट एवं जेएसए के पदों की भर्ती की प्रक्रिया प्रोसेस में है।
फूड ट्रिब्यूनल के लिए कमरा चिंहित : अतिरिक्त निदेशक
अतिरिक्त निदेशक (ग्रामीण स्वास्थ्य) डॉ.सुनील सिंह के अनुसार फूड ट्रिब्यूनल के लिए स्वास्थ्य भवन में कमरा नंबर 328 चिंहित कर लिया है। चिकित्सा मंत्री के निर्देश पर खाद्य पदार्थों में मिलावट रोकने के लिए सुविधाओं में विस्तार तथा निजी लैब की आउटडसोर्सिग की जा रही है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva